# Odoo

Odoo (conegut anteriorment com a OpenERP i inicialment com a TinyERP ) és un sistema d'ERP integrat de codi obert actualment produït per l'empresa belga Odoo S.A. El fabricant defineix el seu producte com una alternativa de codi obert a SAP ERP i Microsoft Dynamics.

## Programari Empresarial

Odoo S.A. proporciona en el seu lloc web referències tant al mòduls amb suport oficial com als mòduls contribuïts (proporcionats per la comunitat).
Aquest programari té com a objectiu empreses de totes les mides. Inclou facturació, comptabilitat, fabricació, compres, gestió de magatzems i gestió de projectes.

## Llicència i impacte en el model de negocis

Els mòduls de «Odoo Community version», a partir de la versió 9.0, majoritàriament, estan coberts per la GNU Lesser General Public License (LGPL) i algunes parts utilitzen una derivada de la llicència Mozilla Public License. Com a conseqüència directa, Odoo no requereix cap pagament de llicències per a ser utilitzat. Això també implica que, mentre que es respectin els termes de la llicència, la modificació directa del programa és possible.

## Arquitectura

Odoo utilitza Arquitectura Orientada a Serveis com a patró de disseny.

### Arquitectura d'Aplicació Web

Les versions més recents de Odoo (des de la versió 7) s'implementen com aplicació web seguint l'especificació Web Server Gateway Interface (WSGI). Odoo inclou un Servidor d'aplicacions /Servidor web (conegut com a Odoo Server) que se'n cuida de la lògica de negoci, de la comunicació amb el Sistema de gestió de bases de dades, i del client web per donar accés als navegadors web. La part del servidor i de lògica de negocis està escrit principalment en llenguatge de programació Python. El client web està escrit principalment en JavaScript.

### Mòduls

Les funcionalitats del negoci s'organitzen en mòduls. Un mòdul és una carpeta amb una estructura predefinida, amb codi Python i arxius XML al seu interior. Un mòdul defineix l'estructura de les dades, formularis, informes, menús, procediments, fluxos de treball, etc. També poden contenir components web escrits en JavaScript. Els mòduls es defineixen mitjançant una sintaxi independent del client, de tal manera que afegir nous objectes, com menús i formularis els fa disponibles per a qualsevol client.

### Base de dades

Odoo utilitza PostgreSQL com a Sistema de gestió de bases de dades.

### Codi font i contribucions

El codi font d'Odoo s'allotja en GitHub, utilitzant el sistema de control de versions Git. Les contribucions també s'administren mitjançant GitHub.

## Programari com a servei

A partir de la versió 6.0, l'actual Odoo S.A. proporciona una versió d'Odoo com a servei: Odoo On Demand.

## Entorn de desenvolupament

El desenvolupament de mòduls es realitza editant arxius Python i XML. No hi ha un editor oficial, encara que en els tutorials hi ha preferència per Eclipse o PyCharm. Part de la lògica de l'aplicació pot ser canviada des de la interfície del client web en mode desenvolupament.

## Historial de versions

Les tres últimes versions són suportades a l'hora. Això significa que quan es publica una nova versió la versió suportada més antiga acaba el seu cicle de vida, no tindrà més suport. Per exemple, la versió 7.0 serà suportada fins al moment de la publicació de la 10.0.
| Nom | Versió | Data de llançament | Canvis significatius | Llicència |
| Tiny ERP | Una versió antiga, sense suport: 1.0 | febrer de 2005 | Primera versió alliberada | GPL |
| Tiny ERP | Una versió antiga, sense suport: 2.0 | maig de 2005 | | GPL |
| Tiny ERP | Una versió antiga, sense suport: 3.0 | setembre de 2005 | | GPL |
| Tiny ERP | Una versió antiga, sense suport: 4.0 | desembre de 2006 | | GPL |
| OpenERP | Una versió antiga, sense suport: 5.0 | abril de 2009 | | GPL |
| OpenERP | Una versió antiga, sense suport: 6.0 | gener 2011 | Primer client web | AGPLv3 |
| OpenERP | Una versió antiga, sense suport: 6.1 | febrer de 2012 | Primer client Ajax, s'abandona el client GTK | AGPLv3 |
| OpenERP | Una versió antiga, sense suport: 7.0 | 22 de desembre de 2012 | Millores en la usabilitat i el client web | AGPLv3 |
| Odoo | Una versió antiga, sense suport: 8.0 | 18 de setembre de 2014 | Suport per a CMS: constructor de llocs web, e-commerce, terminal punt de venda i Intel·ligència empresarial (BI) | AGPLv3 |
| Odoo | Una versió antiga, sense suport: 9.0 | 1 d'octubre de 2015 | Dues versions: Enterprise (amb llicència privativa) i Community (amb llicència lliure poc restrictiva LGPL) | LGPLv3 |
| Odoo | Una versió antiga, sense suport: 10.0 | 5 d'octubre de 2016 | Renovació del mòdul de fabricació | LGPLv3 |
| Odoo | Una versió antiga, sense suport: 11.0 | 5 d'octubre de 2017 | Renovació dels mòduls de suport tècnic, informes i social | LGPLv3 |
| Odoo | Una versió antiga, sense suport: 12.0 | 3 d'octubre de 2018 | + gestió documental | LGPLv3 |
| Odoo | Una versió antiga, sense suport: 13.0 | Octubre de 2019 | | LGPLv3 |
| | Una versió antiga, sense suport: 14.0 | Octubre 2020 | | LGPLv3 |
| | Una versió antiga, encara amb suport: 15.0 | Octubre 2021 | | LGPLv3 |
| | Una versió antiga, encara amb suport: 16.0 | Octubre 2022 | | LGPLv3 |
| | La darrera versió estable: 17.0 | Octubre 2023 | | LGPLv3 |
| | Proper llançament: 18.0 | Previst Octubre 2024 | | LGPLv3 |
| Llegenda:Versió antigaVersió antiga, amb suportDarrera versióDarrera versió preliminarProper llançament |

## Referències

* ↑ «OpenERP cambia su nombre a Odoo» (en castellà). Arxivat de l'original el 20 de juliol 2015. [Consulta: 30 juliol 2015].
* ↑ «10 Open Source ERP Options» (en anglès). [Consulta: 30 juliol 2015].
* 1 2 «Odoo Licensing» (en anglès). [Consulta: 30 juliol 2015].
* ↑ «Odoo - On Demand (SaaS) Offer from Open ERP» (en anglès). Arxivat de l'original el 23 de setembre 2015. [Consulta: 30 juliol 2015].
* ↑ «LICENSE» (en anglès). Odoo. [Consulta: 28 febrer 2016].

## Vegeu també

* Openbravo
* Planificació de recursos empresarials (ERP)
* Sistema de Traçabilitat

## Enllaços externs

* Odoo - Lloc web oficial
* Projecte Odoo a Github
* Projectes d'OpenERP a Launchpad (anglès)
* «Que és Odoo?» (en castellà). Arxivat de l'original el 2015-07-08. [Consulta: 30 juliol 2015].